20-се йылдар аҙағында чили кинематографияһында америка кино сәнәғәтселәре өҫтөнлөк иткән, АҠШ-тан индерелгән фильмдар күрһәтелгән. 1934 йылда режиссёр Делано «Север и юг» тигән тәүге тауышлы фильм төшөргән. 1934—1938 йылдарҙа нигеҙҙә ҡыҫҡа метражлы документаль һәм хроникаль фильмдар төшөрөлгән. Режиссёр Деланоның «Девушка из Крильона» (1941) һәм «Таков Голливуд» (1944) ижтимағи-сәйәси комедиялары ғына улар сафына инмәй. 1950—1960-сы йылдарҙа чили киноһы төшөнкөлөк кисергән, бары тик 13 тулы метражлы фильм (шуның 5-әүһен сит ил режиссёрҙары ҡуйған) сығарылған.